
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 720 

30 Μαΐου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 576/0051/18.3.2005 (ΦΕΚ 
400/τ.Β'/28.3.2005) απόφασης σύστασης ελεγκτικής 
ομάδας για τη διενέργεια ελέγχου στο ΕΠ «Τεχνική 

Βοήθεια 2000-2006». 1 

Παράταση εργασιώντης Επιτροπήςπου ορίστηκε με την υπ’ 
αριθμ. 16597/1.10.2004 απόφαση της Υπουργού Εθνι¬ 
κής Παιδείας και Θρησκευμάτων για την αξιολόγηση 
προτάσεων που υποβλήθηκαν στο πλαίσιο της Ενέργει¬ 
ας 5.2.1 «ΒΙΒΛΙΟΘΗΚΕΣ ΑΝΩΤΑΤΗΣ ΕΚΠΑΙΔΕΥΣΗΣ» 
Κατηγορία Πράξεων α «Κατασκευή και αγορά κηρίων 

Κεντρικών Βιβλιοθηκών»του ΕΠΕΑΕΚ. 2 

Παράταση εργασιώντης Επιτροπής που ορίστηκε με την 
υπ’ αριθμ. 11413/30.6.2004 απόφαση της Υπουργού 
Εθνικής Παιδείας και Θρησκευμάτων για την αξιολό¬ 
γηση προτάσεων που υποβλήθηκαν στο πλαίσιο της 
Ενέργειας 5.2.1 «ΒΙΒΛΙΟΘΗΚΕΣ ΑΝΩΤΑΤΗΣ ΕΚΠΑΙ¬ 
ΔΕΥΣΗΣ» Κατηγορία Πράξεων α «Κατασκευή και αγο¬ 
ρά κτιρίων Κεντρικών Βιβλιοθηκών» του ΕΠΕΑΕΚ. 3 

Εξ αποστάσεως εμπορία χρηματοοικονομικών υπηρε¬ 
σιών προς τους καταναλωτές - Προσαρμογή του ν. 
2251/1994 για την «Προστασία των καταναλωτών» 
(ΦΕΚ Α' 191) προς τις διατάξεις της οδηγίας 2002/ 
65/ΕΚτου Ευρωπαϊκού Κοινοβουλίου και του Συμβου¬ 
λίου της 23ης Σεπτεμβρίου 2002 «σχετικά με την εξ 
αποστάσεως εμπορία χρηματοοικονομικών υπηρε¬ 
σιών προς τους καταναλωτές και την τροποποίηση 
των οδηγιών 90/619/ΕΟΚτου Συμβουλίου, 97/7/ΕΚ και 
98/27/ΕΚ» (Επίσημη Εφημερίδα αριθ. Ι_ 271 της 


9.10.2002, σ. 0016-0024). 4 

ΑΠΟΦΑΣΕΙ Σ 

Αριθ. 1137/0051 (1) 


Τροποποίηση της υπ’ αριθμ. 576/0051/18.3.2005 (ΦΕΚ 
400/τ.Β'/28.3.2005) απόφασης σύστασης ελεγκτικής 
ομάδας για τη διενέργεια ελέγχου στο ΕΠ «Τεχνική Βοή¬ 
θεια 2000 - 2006». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του Ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις « (ΦΕΚ 251/τ.Α’), όπως τροπο¬ 


ποιήθηκε με το άρθρο 23 του ν. 3148/2003 (ΦΕΚ 1361/τ.Α’) και 
ισχύει. 

2. Την υπ’ αριθμ. 14650/ΔΙΘΕ 85/17.3.2004 απόφαση του 
Πρωθυπουργού και Υπουργού Οικονομίας και Οικονομικών 
«Καθορισμός αρμοδιοτήτων των Υφυπουργών Οικονομίας 
και Οικονομικών» (ΦΕΚ519/τ.Β'/17.3.2004). 

3. Την υπ’ αριθμ. 2/40508/0004/23.7.2004 (ΦΕΚ 1185/ 
τ.Β’) απόφαση του Υφυπουργού Οικονομίας και Οικονομικών 
«Μεταβίβαση αρμοδιοτήτων και της εξουσίας να υπογρά¬ 
φουν «Με εντολή Υφυπουργού» στο Γεν. Γραμματέα Δημο¬ 
σιονομικής Πολιτικής, στους Γενικούς Διευθυντές και στους 
Προϊσταμένους Διευθύνσεων και Τμημάτων του Γενικού Λο¬ 
γιστηρίου του Κράτους», όπως τροποποιήθηκε με την υπ’ 
αριθμ.. 2/20554/0004/19.4.2005 όμοια της (ΦΕΚ556/τ.Β') και 
ισχύει. 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσηςτων μελώντων ελεγκτικών ομάδωντου άρθρου 
17 (παρ. 6 και 7) του ν. 2860/2000»(ΦΕΚ 1170/τ.Β'). 

5. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων μετα¬ 
κίνησης μελώντων ελεγκτικών ομάδωντου άρθρου 17 (παρ. 
6) του ν. 2860/2000» (ΦΕΚ310/τ.Β’). 

6. Το εγκεκριμένο πρόγραμμα ελέγχων της Επιτροπής Δη¬ 
μοσιονομικού Ελέγχου για το έτος 2005. 

7. Το εγκεκριμένο ετήσιο πρόγραμμα της Τεχνικής Βοήθει¬ 
ας της Ε.Δ.ΕΛ. για το έτος 2005. 

8. Την ανάγκη διενέργειας ουσιαστικού ελέγχου στο Επι¬ 
χειρησιακό Πρόγραμμα «Τεχνική Βοήθεια 2000-2006», σε 
ενέργειεςτου Ε.Τ.Π.Α, στο πλαίσιο ελέγχου των προγραμμά¬ 
των του ΓΚ.Π.Σ. 

9. Το γεγονός ότι από τις διατάξεις της απόφασης αυτής 
δεν προκαλείται πρόσθετη δαπάνη σε βάρος του προγράμ¬ 
ματος της Τεχνικής Βοήθειας της Ε.Δ.ΕΛ., αποφασίζουμε: 

1. Τροποποιούμε την υπ’ αριθ. 576/0051/18.3.2005 (ΦΕΚ 
400/τ.Β'/28.3.2005) απόφασης σύστασης ελεγκτικής ομάδας 
για τη διενέργεια ελέγχου στο ΕΠ «Τεχνική Βοήθεια 2000- 
2006» και αντικαθιστούμε την παράγραφο 3 ως εξής: 

«3. Ο έλεγχος θα διενεργηθεί, κατά το χρονικό διάστημα 
από 30.5.2005 έως και 3.6.2005 στους φορείς της παραγρά¬ 
φου 1. 

Κατά το ανωτέρω χρονικό διάστημα θα πραγματοποιηθεί 
και ο έλεγχος του φυσικού αντικειμένου των ελεγχόμενων 
υποέργων.» 

2. Η ανωτέρω τροποποιούμενη απόφαση κατά τα λοιπά 
ισχύει ως έχει. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 17 Μαΐου 2005 

Με εντολή Υφυπουργού 
Η Γενική Διευθύντρια Διοίκησης και 
Δημοσιονομικών Ελέγχων 
ΚΟΡΙΝΝΑ ΑΝΤΩΝΟΜΑΝΩΛΑΚΗ 

- ♦ - 

Αριθ. 7929 (2) 

Παράταση εργασιών της Επιτροπής που ορίστηκε με την υπ’ 
αριθμ. 16597/1.10.2004 απόφαση της Υπουργού Εθνικής 
Παιδείας και Θρησκευμάτων για την αξιολόγηση προτά¬ 
σεων που υποβλήθηκαν στο πλαίσιο της Ενέργειας 5.2.1 
«ΒΙΒΛΙΟΘΗΚΕΣ ΑΝΩΤΑΤΗΣ ΕΚΠΑΙΔΕΥΣΗΣ» Κατηγορία 
Πράξεων α «Κατασκευή και αγορά κτιρίων Κεντρικών Βι¬ 
βλιοθηκών» του ΕΠΕΑΕΚ. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το ν. 1558/1985 «Κυβέρνηση και Κυβερνητικά Όργανα». 

2. Τον Κανονισμό 2082/1993 του Συμβουλίου των Ευρω¬ 
παϊκών Κοινοτήτων. 

3. Την απόφαση της Επιτροπής των Ε.Κ. Ε(2004) 2414/ 

3.12.2004 «για την τροποποίηση της απόφασης Ε(2000) 
3405/28.11.2000 με την οποία εγκρίνεται το Κοινοτικό Πλαί¬ 
σιο Στήριξης για Κοινοτική διαρθρωτική ενίσχυση στο πλαί¬ 
σιο του στόχου 1 στην Ελλάδα». 

4. Το ν. 2860/14.11.2000 «Διαχείριση, παρακολούθηση και 
έλεγχος του Γ Κοινοτικού Πλαισίου Στήριξης και άλλες Δια¬ 
τάξεις». 

5. Την απόφαση της Επιτροπής της Ε(2004) 5583/ 

22.12.2004 «για την τροποποίηση της απόφασης Ε(2001) 
44/16.3.2001 που αφορά την έγκριση του Επιχειρησιακού 
Προγράμματος για την ΕΚΠΑΙΔΕΥΣΗ ΚΑΙ ΑΡΧΙΚΗ ΕΠΑΓΓΕΛ¬ 
ΜΑΤΙΚΗ ΚΑΤΑΡΤΙΣΗ (ΕΠΕΑΕΚ II)». 

6. Την κοινή υπουργική απόφαση (ΦΕΚ 1553/Β714.12.2000) 
για τη «Σύσταση Ειδικής Υπηρεσίας Διαχείρισης του Επιχειρη¬ 
σιακού Προγράμματος Εκπαίδευσης και Αρχικής Επαγγελμα¬ 
τικής Κατάρτισης». 

7. Το Συμπλήρωμα Προγραμματισμού όπως εγκρίθηκε από 
την 1 η Επιτροπή Παρακολούθησηςτου Επιχειρησιακού Προ¬ 
γράμματος Εκπαίδευσης και Αρχικής Επαγγελματικής Κα¬ 
τάρτισης της 29.5.2001, τροποποιήθηκε από τη 2η Επιτροπή 
Παρακολούθησης στις 18.6.2002 και στη συνέχεια με την υπ’ 
αριθμ. 2280/15.2.2005 απόφαση τροποποίησης μέσω της 
Γ ραπτής Διαδικασίας καιειδικάτατμήματαπου αναφέρονται 
στο Μέτρο 5.2 που εντάσσονται οι κατηγορίες πράξεων που 
αναφέρονται στο θέμα για τις οποίες έγινε η προκήρυξη, κα¬ 
θώς επίσης και η παράγραφος για τους δυνητικούς τελικούς 
δικαιούχους ανά κατηγορία Πράξεων του Μέτρου 5.2. 

8. Τις διατάξεις του π.δ. 121/2004 (ΦΕΚ 84/τ.Α'/10.3.2004) 
«Διορισμός Υπουργών και Υφυπουργών». 

9. Την υπ’ αριθμ. ΣΤ5/35235/16.4.2004 (ΦΕΚ 583/τ. Β'/ 

19.4.2004 )απόφαση του Υπουργού Εθνικής Παιδείας και 
Θρησκευμάτων για τη μεταβίβαση δικαιώματος υπογραφής 
με εντολή Υπουργού στον Ειδικό Γραμματέα ΕΕ και ΚΠΣ 
όπως αυτή συμπληρώθηκε και τροποποιήθηκε με την υπ’ 
αριθμ. 41773/ΣΤ5 (ΦΕΚ 680/Β/10.5.2004) της Υπουργού 
Εθνικής Παιδείας και Θρησκευμάτων. 

10. Την υπ’ αριθμ. 17720/23.12.2003 προκήρυξη του Υπ. 
Εθνικής Παιδείας και Θρησκευμάτων «ΚΑΤΑΣΚΕΥΗ, ΑΓΟΡΑ, 
ΕΠΙΠΛΩΣΗ ΚΤΙΡΙΩΝ ΚΕΝΤΡΙΚΩΝ ΒΙΒΛΙΟΘΗΚΩΝ ΑΝΩΤΑ¬ 
ΤΗΣ ΕΚΠΑΙΔΕΥΣΗΣ - Β ΦΑΣΗ» για υποβολή προτάσεων στα 
πλαίσια της Ενέργειας 5.2.1 «ΒΙΒΛΙΟΘΗΚΕΣ ΑΝΩΤΑΤΗΣ ΕΚ¬ 
ΠΑΙΔΕΥΣΗΣ» Κατηγορία Πράξεων α «Κατασκευή και αγορά 
κτιρίων Κεντρικών Βιβλιοθηκών «, του ΕΠΕΑΕΚ και συγχρη¬ 


ματοδοτείται κατά 75% από το ΕΤΠΑ και κατά 25% από Εθνι¬ 
κούς Πόρους. 

11. Το ν. 3205/2003 (ΦΕΚ 297/Α/23.12.2003) «Μισθολογικές 
ρυθμίσεις λειτουργών και υπάλλήλωντου Δημοσίου, Ν.Π.Δ.Δ. 
και Ο.Τ.Α., μονίμων στελεχών των Ενόπλων Δυνάμεων και αντι- 
στοίχωντης Ελληνικής Αστυνομίας, του Πυροσβεστικού και Λι¬ 
μενικού Σώματος και άλλες συναφείς διατάξεις» και ειδικότερα 
το άρθρο 17του ιδίου νόμου. 

12. Τις υπάρχουσες υπηρεσιακές ανάγκες και συγκεκριμέ¬ 
να : την αποτελεσματικότερη λειτουργία της υπηρεσίας και 
την καλύτερη εξυπηρέτηση του πολίτη καθώς και την λει¬ 
τουργία του εν λόγω συλλογικού οργάνου εκτός ωραρίου ερ¬ 
γασίας για υπαλλήλους ή μισθωτούς του Δημοσίου, Ν.Π.Δ.Δ. 
και Ο.Τ.Α. 

13. Την αναγκαιότητα εξειδικευμένου ελέγχου λόγω της 
φύσης των υποβληθεισών προτάσεων (μελέτη Η/Μ, εδαφο- 
τεχνική, αρχιτεκτονική, στατική, κ.λπ.) και της σπουδαιότη- 
ταςτων κτιρίων (δημόσια κτίρια). 

14. Την υπ’ αριθμ. 16597/1.10.2004 απόφαση της Υπουρ¬ 
γού Εθνικής Παιδείας και Θρησκευμάτων σχετικά με τη συ¬ 
γκρότηση Επιτροπής για την αξιολόγηση προτάσεων που 
υποβλήθηκαν στο πλαίσιο της Ενέργειας 5.2.1 «Βιβλιοθήκες 
Ανώτατης Εκπαίδευσης», αποφασίζουμε: 

1) Την παράταση των εργασιών της Επιτροπής Αξιολόγησης 
που ορίστηκε με την υπ’ αριθμ. 16597/1.10.2004 απόφαση της 
Υπουργού Εθνικής Παιδείας και Θρησκευμάτων για την αξιο¬ 
λόγηση των προτάσεων στο πλαίσιο της υπ’ αριθμ. 
17720/23.12.2003 πρόσκλήσης «ΚΑΤΑΣΚΕΥΗ, ΑΓΟΡΑ, ΕΠΙ¬ 
ΠΛΩΣΗ ΚΤΙΡΙΩΝ ΚΕΝΤΡΙΚΩΝ ΒΙΒΛΙΟΘΗΚΩΝ ΑΝΩΤΑΤΗΣ ΕΚ¬ 
ΠΑΙΔΕΥΣΗΣ - Β' ΦΑΣΗ» της Ενέργειας 5.2.1 «ΒΙΒΛΙΟΘΗΚΕΣ 
ΑΝΩΤΑΤΗΣ ΕΚΠΑΙΔΕΥΣΗΣ» Κατηγορία Πράξεων α «Κατα¬ 
σκευή και αγορά κτιρίων Κεντρικών Βιβλιοθηκών», οι οποίες 
υποβλήθηκαν από τους δυνητικούς Τελικούς Δικαιούχους. 

Η παράταση αυτή δίνεται προκειμένου η Επιτροπή να ολο¬ 
κληρώσει το έργο της αξιολόγησης των προτάσεων σύμφω¬ 
να με τα στοιχεία που έχουν επανυποβληθεί. 

α) «Κατασκευή Κτιρίου Κεντρικής Βιβλιοθήκης ΑΣΚΤ» με 
αρ.πρωτ. 11163/25.6.2004. 

β) «Κτίριο Βιβλιοθήκης Παραρτήματος Ηγουμενίτσας ΤΕΙ 
Ηπείρου» με αρ. πρωτ. 11164/25.6.2004. 

γ) «Κτίριο Βιβλιοθήκης Παραρτήματος Πρέβεζας ΤΕΙ Ηπεί¬ 
ρου» με αρ. πρωτ. 11165/25.6.2004. 

Η διεξαγωγή των εργασιών της Επιτροπής Αξιολόγησης 
παρατείνεται έως 15.7.2005 

Κατά τα λοιπά ισχύουν τα αναφερόμενα στην υπ’ αριθμ. 
16597/1.10.2004 απόφαση της Υπουργού Εθνικής Παιδείας 
και Θρησκευμάτων. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 13 Μαΐου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθ. 7931 (3) 

Παράταση εργασιών της Επιτροπής που ορίστηκε με την υπ’ 
αριθμ. 11413/30.6.2004 απόφαση της Υπουργού Εθνικής 
Παιδείας και Θρησκευμάτων για την αξιολόγηση προτά¬ 
σεων που υποβλήθηκαν στο πλαίσιο της Ενέργειας 5.2.1 
«ΒΙΒΛΙΟΘΗΚΕΣ ΑΝΩΤΑΤΗΣ ΕΚΠΑΙΔΕΥΣΗΣ» Κατηγορία 
Πράξεων α «Κατασκευή και αγορά κτιρίων Κεντρικών Βι¬ 
βλιοθηκών» του ΕΠΕΑΕΚ. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το ν. 1558/1985 «Κυβέρνηση και Κυβερνητικά Όργανα». 

2. Τον Κανονισμό 2082/1993 του Συμβουλίου των Ευρω¬ 
παϊκών Κοινοτήτων. 

3. Την απόφαση της Επιτροπής των Ε.Κ. Ε(2004) 2414/ 

3.12.2004 «για την τροποποίηση της απόφασης Ε(2000) 
3405/28.11.2000 με την οποία εγκρίνεται το Κοινοτικό Πλαί¬ 
σιο Στήριξης για Κοινοτική διαρθρωτική ενίσχυση στο πλαί¬ 
σιο του στόχου 1 στην Ελλάδα». 

4. Το ν. 2860/14.11.2000 «Διαχείριση, παρακολούθηση και 
έλεγχος του Γ' Κοινοτικού Πλαισίου Στήριξης και άλλες Δια¬ 
τάξεις». 

5. Την Απόφαση της Επιτροπής της Ε(2004) 5583/ 

22.12.2004 «για την τροποποίηση της απόφασης Ε(2001) 
44/16.3.2001 που αφορά την έγκριση του Επιχειρησιακού 
Προγράμματος για την ΕΚΠΑΙΔΕΥΣΗ ΚΑΙ ΑΡΧΙΚΗ ΕΠΑΓΓΕΛ¬ 
ΜΑΤΙΚΗ ΚΑΤΑΡΤΙΣΗ (ΕΠΕΑΕΚ II). 

6. Την κοινή υπουργική απόφαση (ΦΕΚ 1553/Β7 
14.12.2000) για τη «Σύσταση Ειδικής Υπηρεσίας Διαχείρισης 
του Επιχειρησιακού Προγράμματος Εκπαίδευσης και Αρχι¬ 
κής Επαγγελματικής Κατάρτισης». 

7. Το Συμπλήρωμα Προγραμματισμού όπως εγκρίθηκε από 
την 1η Επιτροπή Παρακολούθησηςτου Επιχειρησιακού Προ¬ 
γράμματος Εκπαίδευσης και Αρχικής Επαγγελματικής Κα¬ 
τάρτισης της 29.5.2001, τροποποιήθηκε από τη 2η Επιτροπή 
Παρακολούθησης στις 18.6.2002 και στη συνέχεια με την υπ’ 
αριθμ. 2280/15.2.2005 απόφαση τροποποίησης μέσω της 
Γραπτής Διαδικασίας και ειδικάτατμήματα που αναφέρονται 
στο Μέτρο 5.2 που εντάσσονται οι κατηγορίες πράξεων που 
αναφέρονται στο θέμα για τις οποίες έγινε η προκήρυξη, κα¬ 
θώς επίσης και η παράγραφος για τους δυνητικούς τελικούς 
δικαιούχους ανά κατηγορία Πράξεων του Μέτρου 5.2. 

8. Τις διατάξεις του Π.Δ. 121/2004 (ΦΕΚ 84/τ.Α'/ 

10.3.2004) «Διορισμός Υπουργών και Υφυπουργών». 

9. Την υπ’ αριθμ. ΣΤ5/35235/16.4.2004 (ΦΕΚ 583/τ.Β'/ 

19.4.2004) απόφαση του Υπουργού Εθνικής Παιδείας και 
Θρησκευμάτων για τη μεταβίβαση δικαιώματος υπογραφής 
με εντολή Υπουργού στον Ειδικό Γραμματέα ΕΕ και ΚΠΣ 
όπως αυτή συμπληρώθηκε και τροποποιήθηκε με την υπ’ 
αριθμ. 41773/ΣΤ5 (ΦΕΚ 680/Β/10.5.2004) της Υπουργού 
Εθνικής Παιδείας και Θρησκευμάτων. 

10. Την υπ’ αριθμ. 17720/23.12.2003 προκήρυξη του Υπ. 
Εθνικής Παιδείας και Θρησκευμάτων «ΚΑΤΑΣΚΕΥΗ, ΑΓΟΡΑ, 
ΕΠΙΠΛΩΣΗ ΚΤΙΡΙΩΝ ΚΕΝΤΡΙΚΩΝ ΒΙΒΛΙΟΘΗΚΩΝ ΑΝΩΤΑ¬ 
ΤΗΣ ΕΚΠΑΙΔΕΥΣΗΣ - Β' ΦΑΣΗ» για υποβολή προτάσεων στα 
πλαίσια της Ενέργειας 5.2.1 «ΒΙΒΛΙΟΘΗΚΕΣ ΑΝΩΤΑΤΗΣ ΕΚ¬ 
ΠΑΙΔΕΥΣΗΣ» Κατηγορία Πράξεων α «Κατασκευή και αγορά 
κτιρίων Κεντρικών Βιβλιοθηκών», του ΕΠΕΑΕΚ και συγχρη- 
ματοδοτείται κατά 75% από το ΕΤΠΑ και κατά 25% από Εθνι¬ 
κούς Πόρους. 

11. Το ν. 3205/2003 (ΦΕΚ 297/Α/23.12.2003) «Μισθολογι- 
κές ρυθμίσεις λειτουργών και υπάλλήλων του Δημοσίου, 
Ν.Π.Δ.Δ. και Ο.Τ.Α., μονίμων στελεχών των Ενόπλων Δυνά¬ 
μεων και αντιστοίχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες συναφείς διατά¬ 
ξεις» και ειδικότερα το άρθρο 17 του ιδίου νόμου. 

12. Τις υπάρχουσες υπηρεσιακές ανάγκες και συγκεκριμέ¬ 
να : την αποτελεσματικότερη λειτουργία της υπηρεσίας και 
την καλύτερη εξυπηρέτηση του πολίτη καθώς και την λει¬ 
τουργία του εν λόγω συλλογικού οργάνου εκτός ωραρίου ερ¬ 
γασίας για υπαλλήλουςή μισθωτούςτουΔημοσίου, Ν.Π.Δ.Δ. 
και Ο.Τ.Α. 

13. Την αναγκαιότητα εξειδικευμένου ελέγχου λόγω της 
φύσης των υποβληθεισών προτάσεων (μελέτη Η/Μ, εδαφο- 
τεχνική, αρχιτεκτονική, στατική, κ.λπ.) και της σπουδαιότη- 
ταςτων κτιρίων (δημόσια κτίρια). 

14. Την υπ’ αριθμ. 11413/30.6.2004 απόφαση της Υπουρ¬ 
γού Εθνικής Παιδείας και Θρησκευμάτων σχετικά με τη συ¬ 
γκρότηση Επιτροπής για την αξιολόγηση προτάσεων που 
υποβλήθηκαν στο πλαίσιο της Ενέργειας 5.2.1 «Βιβλιοθήκες 


Ανώτατης Εκπαίδευσης» του Μέτρου 5.2 του ΕΠΕΑΕΚ, απο¬ 
φασίζουμε: 

1) Την παράταση των εργασιών της Επιτροπής Αξιολόγη¬ 
σης που ορίστηκε με την υπ’ αριθμ. 11413/30.6.2004 από¬ 
φαση της Υπουργού Εθνικής Παιδείας και Θρησκευμάτων 
για την αξιολόγηση των προτάσεων στο πλαίσιο της υπ’ 
αριθμ. 17720/23.12.2003 πρόσκλήσης «ΚΑΤΑΣΚΕΥΗ, ΑΓΟ¬ 
ΡΑ, ΕΠΙΠΛΩΣΗ ΚΤΙΡΙΩΝ ΚΕΝΤΡΙΚΩΝ ΒΙΒΛΙΟΘΗΚΩΝ ΑΝΩ¬ 
ΤΑΤΗΣ ΕΚΠΑΙΔΕΥΣΗΣ - Β' ΦΑΣΗ» της Ενέργειας 5.2.1 «ΒΙ¬ 
ΒΛΙΟΘΗΚΕΣ ΑΝΩΤΑΤΗΣ ΕΚΠΑΙΔΕΥΣΗΣ» Κατηγορία Πρά¬ 
ξεων α «Κατασκευή και αγορά κτιρίων Κεντρικών 
Βιβλιοθηκών», οι οποίες υποβλήθηκαν από τους δυνητικούς 
Τελικούς Δικαιούχους. 

Η παράταση αυτή δίνεται προκειμένου η Επιτροπή να ολο¬ 
κληρώσει το έργο της αξιολόγησης των προτάσεων σύμφω¬ 
να μετά στοιχεία που έχουν επανυποβληθεί και αφορούν στις 
προτάσεις για: 

α) «Κτίριο Κεντρικής Βιβλιοθήκης Ιατρικού Τμήματος του 
Πανεπιστημίου Θεσσαλίας.» με αρ. πρ. 11095/25.6.2004. 

β) «Κατασκευή, Αγορά, Επίπλωση Κτιρίου Κεντρικής Βι¬ 
βλιοθήκης του Οικονομικού Πανεπιστημίου Αθηνών» με αρ. 
πρωτ. 11101/25.6.2004. 

Επισημαίνεται ότι η υπ’ αριθμ. 7284/17.5.2004 πρόταση 
«Κατασκευή Κτιρίου Βιβλιοθήκης ΤΕΙ Καλαμάτας.» η οποία 
περιλαμβανόταν στην υπ’ αριθμ. 11413/30.6.2004 απόφαση 
της Υπουργού Εθνικής Παιδείας και Θρησκευμάτων, έχει 
αξιολογηθεί και ενταχθεί ΕΠΕΑΕΚ. 

Η διεξαγωγή των εργασιών της Επιτροπής Αξιολόγησης 
παρατείνεται έως 15.7.2005 

Κατά τα λοιπά ισχύουν τα αναφερόμενα στην υπ’ αριθμ. 
11413/30.6.2004 απόφαση της Υπουργού Εθνικής Παιδείας 
και Θρησκευμάτων. 

Η απόφαση αυτή να δημοσιευθεί στην Εφημερίδα της Κύ¬ 
βε ρνήσεως. 

Αθήνα, 13 Μάίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

-♦- 

Αριθ. Ζ1-629 (4) 

Εξ αποστάσεως εμπορία χρηματοοικονομικών υπηρεσιών 
προς τους καταναλωτές - Προσαρμογή του ν. 2251/1994 
για την «Προστασία των καταναλωτών» (ΦΕΚ Α' 191) προς 
τις διατάξειςτης οδηγίας 2002/65/ΕΚτου Ευρωπαϊκού Κοι¬ 
νοβουλίου και του Συμβουλίου της 23ης Σεπτεμβρίου 2002 
«σχετικά με την εξ αποστάσεως εμπορία χρηματοοικονομι¬ 
κών υπηρεσιών προς τους καταναλωτές και την τροποποί¬ 
ηση των οδηγιών 90/619/ΕΟΚτου Συμβουλίου, 97/7/ΕΚ και 
98/27/ΕΚ» (Επίσημη Εφημερίδα αριθ. Ε271 της 9.10.2002, 
σ. 0016-0024). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 1 παρ. 1,2, 3 και 4 και του άρ¬ 
θρου 2 παρ. 1 περ. (η) του ν. 1338/1983 «Εφαρμογή του Κοι¬ 
νοτικού Δικαίου» (ΦΕΚ 34/Α/17.3.1983), όπως τροποποιήθη¬ 
κε με το άρθρο 6 του ν. 1440/1984 «Συμμετοχή της Ελλάδας 
στο Κεφάλαιο, στα Αποθεματικά και στις προβλέψεις της Ευ¬ 
ρωπαϊκής Τράπεζας Επενδύσεων, στο κεφάλαιο της Ευρω¬ 
παϊκής Κοινότητας Άνθρακα και Χάλυβα και του οργανισμού 
ΕΥΡΑΤΟΜ (ΦΕΚ 70/Τ.Α/21.5.1983) και το άρθρο 65 του ν. 
1892/1990 «Για τον εκσυγχρονισμό και την ανάπτυξη και άλ¬ 
λες διατάξεις» (ΦΕΚ 101/Α). 

2. Τις διατάξειςτου ν. 2251/1994 «Προστασίατων Κατανα¬ 
λωτών» (ΦΕΚ 191 /Α/1994) και ειδικότερα του άρθρου 4, σε 
συνδυασμό μετο άρθρο 14παρ. 4του ν. 2251/1994. 

3. Το άρθρο 29Α του ν. 1558/1985 (ΦΕΚ 137/Α) «Κυβέρνη¬ 
ση και Κυβερνητικά Όργανα», όπως αυτό προστέθηκε με το 
άρθρο 27 του ν. 2081/1992 (ΦΕΚ 154/Α) και αντικαταστάθηκε 
με το άρθρο 1 παρ. 2α του ν. 2469/1997 (ΦΕΚ Α' 38). 

4. Το Π.Δ. 197/1997 «Σύσταση Γενικής Γραμματείας Κατα¬ 
ναλωτή καικαθορισμόςτωναρμοδιοτήτωντης» (ΦΕΚΑ' 156). 

5. Το Π.Δ. 27/1996 (ΦΕΚ 19/Α/1.2.1996) «Συγχώνευση των 
Υπουργείων Τουρισμού, Βιομηχανίας Ενέργειας και Τεχνο¬ 
λογίας και Εμπορίου, στο Υπουργείο Ανάπτυξης», όπως τρο¬ 
ποποιήθηκε με το Π.Δ. 122/2004 (ΦΕΚ 85/Α/17.3.2004). 

6. Το Π.Δ. 121/2004 (ΦΕΚ 84/Α/10.3.2004) «Περί διορισμού 
Υπουργών και Υφυπουργών» όπως ισχύει. 

7. Την οδηγία 2002/65/ΕΚτου Ευρωπαϊκού Κοινοβουλίου και 
του Συμβουλίου της 23ης Σεπτεμβρίου 2002 «σχετικά με την εξ 
αποστάσεως εμπορία χρηματοοικονομικών υπηρεσιών προς 
τους καταναλωτές και την τροποποίηση των οδηγιών 
90/619/ΕΟΚτου Συμβουλίου, 97/7/ΕΚ και 98/27/ΕΚ» (Επίσημη 
Εφημερίδα αριθ. 1_271 της 9.10.2002, σ. 0016- 0024), η οποία 
προσαρμόζεται στην Ελληνική νομοθεσία μετηνπαρούσα από¬ 
φαση. 

8. Τις εργασίες της Ομάδας Εργασίας, η οποία συστάθηκε 
με την υπ’ αριθμ. Ζ1/367/28.6.2004 κοινή υπουργική απόφα¬ 
ση με αντικείμενο την ενσωμάτωση στην εθνική νομοθεσία 
της οδηγίας 2002/65/ΕΚ. 

9. Το γεγονός ότι δεν προκαλείται δαπάνη στον Κρατικό 
προϋπολογισμό, αποφασίζουμε: 

Άρθρο 1 

Σκοπός 

Σκοπός αυτής της απόφασης είναι η προσαρμογή των δια¬ 
τάξεων του ν. 2251/1994 για την «Προστασία των καταναλω¬ 
τών» (ΦΕΚ Α' 191) προς τις διατάξεις της Οδηγίας 
2002/65/ΕΚτου Ευρωπαϊκού Κοινοβουλίου και του Συμβου¬ 
λίου, της 23ης Σεπτεμβρίου 2002, «σχετικά με την εξ απο¬ 
στάσεως εμπορία χρηματοοικονομικών υπηρεσιών προς 
τους καταναλωτές και την τροποποίηση των οδηγιών 
90/619/ΕΟΚ του Συμβουλίου, 97/7/ΕΚ και 98/27/ΕΚ» (Επίση¬ 
μη Εφημερίδα αριθ. Ε271 της 09/10/2002, σ. 0016-0024). 

Άρθρο 2 

Τροποποίηση του άρθρου 4, όπως ισχύει, του 
ν. 2251/1994 

1. Ο τίτλος του άρθρου 4, όπως ισχύει, τροποποιείται ως 
ακολούθως: 

«Εμπορία από απόσταση αγαθών και υπηρεσιών, πληντων 
χρηματοοικονομικών υπηρεσιών» 

2. Η παράγραφος 6 αντικαθίσταται ως ακολούθως: 

«6. α) Η χρησιμοποίηση των τεχνικών επικοινωνίας πρέπει 
να γίνεται κατά τέτοιο τρόπο, ώστε να μην προσβάλλεται η 
ιδιωτική ζωή του καταναλωτή. 

β) Ειδικότερα για το θέμα της αυτόκλητης επικοινωνίας 
ισχύουν οι διατάξεις του άρθρου 9 του ν. 2774/1999 για την 
προστασία δεδομένων προσωπικού χαρακτήρα στον τηλεπι¬ 
κοινωνιακό τομέα (ΦΕΚ Α 287/22.12.1999).» 

3 Στο τέλος της παραγράφου 10 προστίθεται το ακόλουθο 
εδάφιο: 

«Εάν ο καταναλωτής ασκήσει το δικαίωμα υπαναχώρησης, 
κοινοποιείτο γεγονός αυτό εγγράφως ή με άλλο σταθερό μέ¬ 
σο το οποίο τίθεται στη διάθεση του αποδέκτη και στο οποίο 
ο αποδέκτης έχει πρόσβαση». 

Άρθρο 3 

Προσθήκη νέου άρθρου 

Μετά το άρθρο 4, όπως ισχύει, του ν. 2251/1994 προστίθε¬ 
ται νέο άρθρο 4α που έχει ως ακολούθως: 


«Άρθρο 4α 

Εμπορία από απόσταση χρηματοοικονομικών 
υπηρεσιών 

1. Γενικές διατάξεις 

Με την έννοια αυτού του άρθρου: 

α) Σύμβαση από απόσταση είναι κάθε σύμβαση που αφορά 
χρηματοοικονομικές υπηρεσίες και συνάπτεται μεταξύ ενός 
προμηθευτή και ενός καταναλωτή, χωρίς την ταυτόχρονη 
φυσική παρουσία τους, στο πλαίσιο συστήματος εξ αποστά¬ 
σεως πώλησης ή παροχής υπηρεσιών οργανωμένου από τον 
προμηθευτή, ο οποίος χρησιμοποιεί αποκλειστικά για τη 
σύμβαση αυτή, ένα ή περισσότερα μέσα επικοινωνίας εξ 
αποστάσεως, μέχρι και τη στιγμή σύναψης της σύμβασης. 

β) Μέσο επικοινωνίας εξ αποστάσεως είναι κάθε μέσο το 
οποίο μπορεί να χρησιμοποιηθεί, χωρίς την αυτοπρόσωπη 
και ταυτόχρονη παρουσία του προμηθευτή και του κατανα¬ 
λωτή, για την εξ αποστάσεως εμπορία υπηρεσίας μεταξύ των 
μερών αυτών, όπως αναφέρεται στο άρθρο 4, παράγραφος 
1 του παρόντος. 

γ) Χρηματοοικονομική υπηρεσία είναι κάθε υπηρεσία τρα¬ 
πεζικής, πιστωτικής, ασφαλιστικής ή επενδυτικής φύσεως, ή 
σχετική με ατομικές συντάξεις ή με πληρωμές. 

δ) Καταναλωτής είναι κάθε φυσικό πρόσωπο το οποίο, στο 
πλαίσιο συμβάσεων εξ αποστάσεως, ενεργεί για σκοπούς 
εκτός του πεδίου της εμπορικής ή επαγγελματικής του δρα¬ 
στηριότητας. 

ε) Φορέας ή προμηθευτής μέσου επικοινωνίας εξ αποστά¬ 
σεως είναι κάθε φυσικό ή νομικό πρόσωπο, ιδιωτικού ή δη¬ 
μοσίου δικαίου, του οποίου η εμπορική ή η επαγγελματική 
δραστηριότητα συνίσταται στη διάθεση ενός ή περισσότε¬ 
ρων μέσων επικοινωνίας εξ αποστάσεως στους προμηθευ¬ 
τές. 

στ) Σταθερό μέσο είναι κάθε μέσο που επιτρέπει στον κα¬ 
ταναλωτή να αποθηκεύει πληροφορίες απευθυνόμενες προ¬ 
σωπικά σε αυτόν, κατά τρόπο προσπελάσιμο για μελλοντική 
αναφορά επί χρονικό διάστημα επαρκές για τους σκοπούς 
που εξυπηρετούν οι πληροφορίες, και το οποίο επιτρέπει την 
ακριβή αναπαραγωγή των αποθηκευμένων πληροφοριών. 

2. Πεδίο εφαρμογής 

Όσον αφορά τις συμβάσεις που αφορούν χρηματοοικονο¬ 
μικές υπηρεσίες οι οποίες περιλαμβάνουν μια αρχική συμ¬ 
φωνία παροχής υπηρεσίας και ακολούθως διαδοχικές πρά¬ 
ξεις ή σειρά διακριτών πράξεων της αυτής φύσεως που κλι¬ 
μακώνονται χρονικά, οι διατάξεις αυτού του άρθρου 
εφαρμόζονται μόνο στην αρχική συμφωνία. 

Αν δεν υπάρχει αρχική συμφωνία παροχής υπηρεσίας αλ¬ 
λά οι διαδοχικές ή διακριτές πράξεις της αυτής φύσεως που 
κλιμακώνονται χρονικά, διενεργούνται μεταξύ των ίδιων συμ- 
βαλλομένων μερών, οι παράγραφοι 3 και 4 του παρόντος άρ¬ 
θρου εφαρμόζονται μόνο κατά τη διενέργεια της πρώτης 
πράξης. Όταν όμως δεν έχει διενεργηθεί πράξη της ίδιας φύ¬ 
σης για διάστημα άνω του ενός έτους, η διενέργεια της επό¬ 
μενης πράξης θεωρείται ως η πρώτη μιας νέας σειράς πρά¬ 
ξεων και, συνεπώς, εφαρμόζονται οι παράγραφοι 3 και 4. 

3. Πληροφόρηση του καταναλωτή πριν από τη σύναψη της 
συμβάσεως εξ αποστάσεως 

α) Σύμβαση από απόσταση είναι άκυρη υπέρ του κατανα¬ 
λωτή, αν πριν από τη σύναψή της ο καταναλωτής δεν ενημε¬ 
ρώθηκε κατά τρόπο σαφή και κατανοητό με κάθε ενδεικνυό- 
μενο τρόπο σε σχέση με το χρησιμοποιούμενο μέσο επικοι¬ 
νωνίας εξ αποστάσεως, τηρουμένων των αρχών της καλής 
πίστης κατά τις εμπορικές συναλλαγές, για τα ακόλουθα 
στοιχεία, ο εμπορικός σκοπός των οποίων πρέπει να καθί¬ 
σταται σαφής: 

ί. Πληροφορίες που αφορούν τον προμηθευτή 

- την ταυτότητα και την κύρια δραστηριότητα του προμη¬ 
θευτή, τη διεύθυνση στην οποία είναι εγκατεστημένος ο προ¬ 
μηθευτής, καθώς και κάθε άλλη διεύθυνση που πρέπει να 

λαμβάνεται υπόψη για τις σχέσεις του καταναλωτή με τον 
προμηθευτή, 

- την ταυτότητα του αντιπροσώπου του προμηθευτή που εί¬ 
ναι εγκατεστημένος στην Ελλάδα και τη διεύθυνση που πρέπει 
να λαμβάνεται υπόψη για τις σχέσεις του καταναλωτή με τον 
αντιπρόσωπο, όταν υπάρχει αντιπρόσωπος, 

- εάν οι επαγγελματικές επαφές του καταναλωτή έγιναν με 
άλλον επαγγελματία πλην του προμηθευτή, την ταυτότητα 
του εν λόγω επαγγελματία, την ιδιότητα με την οποία ενεργεί 
έναντι του καταναλωτή, και τη διεύθυνση που πρέπει να λαμ- 
βάνεται υπόψη για τις σχέσεις μεταξύ του καταναλωτή και 
του επαγγελματία, 

- όταν ο προμηθευτής είναι καταχωρημένος σε εμπορικό ή 
αντίστοιχο δημόσιο μητρώο, το εμπορικό μητρώο στο οποίο 
είναι εγγεγραμμένος ο προμηθευτής και τον αριθμό καταχώ- 
ρησής του ή ισοδύναμο μέσο αναγνώρισης στο εν λόγω μη¬ 
τρώο, 

- όταν η δραστηριότητα του προμηθευτή υπόκειται σε κα¬ 
θεστώς έγκρισης, τα στοιχεία της αρμόδιας εποπτεύουσας 
αρχής. 

μ. Πληροφορίες που αφορούν τη χρηματοοικονομική υπη¬ 
ρεσία 

- περιγραφή των κυριοτέρων χαρακτηριστικών στοιχείων 
της χρηματοοικονομικής υπηρεσίας, 

- το συνολικό τίμημα που πρέπει να πληρώσει ο καταναλω¬ 
τής στον προμηθευτή για τη χρηματοοικονομική υπηρεσία, 
συμπεριλαμβανομένων όλωντων συναφώντελών, επιβαρύν¬ 
σεων και δαπανών και όλων των φόρων που εισπράττονται 
μέσω του προμηθευτή, ή, εάν δεν μπορεί να προσδιοριστείτο 
ακριβές τίμημα, τη βάση υπολογισμού του, κατά τρόπον 
ώστε να μπορεί να το ελέγξει ο καταναλωτής, 

- εφόσον συντρέχει περίπτωση, προειδοποίηση η οποία 
αναφέρει ότι η χρηματοοικονομική υπηρεσία συνδέεται με 
τίτλους που συνεπάγονται ειδικούς κινδύνους συνδεόμε¬ 
νους με τα ειδικά χαρακτηριστικά ή τις πράξεις που πρέπει να 
εκτελεστούν ή των οποίων η τιμή εξαρτάται από τις διακυ¬ 
μάνσεις στις κεφαλαιαγορές επί των οποίων ο προμηθευτής 
δεν έχει καμία επίδραση, καθώς και ότι οι αποδόσεις του πα¬ 
ρελθόντος δεν αποτελούν δείκτη για τις μελλοντικές αποδό¬ 
σεις, 

- μνεία της ενδεχόμενης ύπαρξης άλλων φόρων ή/και δα¬ 
πανών που δεν εισπράττονται μέσω του προμηθευτή ούτε 
χρεώνονται από αυτόν, 

- τους τυχόν χρονικούς περιορισμούς της ισχύος των πα¬ 
ρεχόμενων πληροφοριών, 

- τις ρυθμίσεις σχετικά με την πληρωμή και την εκτέλεση, 

- το τυχόν ειδικό επιπλέον κόστος που συνεπάγεται για τον 
καταναλωτή η χρήση των μέσων επικοινωνίας εξ αποστάσε- 
ως, εάν αυτό το επιπλέον κόστος χρεώνεται. 

μι. Πληροφορίες που αφορούν τη σύμβαση εξ αποστάσεως 

- την ύπαρξη ή μη δικαιώματος υπαναχώρησης, όπως προ- 
βλέπεται στην παράγραφο 6, και, εάν υπάρχει τέτοιο δικαίω¬ 
μα, τη διάρκεια και τις προϋποθέσεις άσκησής του, συμπερι¬ 
λαμβανομένων πληροφοριών για το ποσό που ενδέχεται να 
υποχρεωθεί να πληρώσει ο καταναλωτής σύμφωνα με την 
παράγραφο 7, εδάφιο β, καθώς επίσης και τις συνέπειες της 
μη άσκησης αυτού του δικαιώματος, 

-την ελάχιστη διάρκεια της σύμβασης εξ αποστάσεως, εάν 
πρόκειται για σύμβαση παροχής χρηματοοικονομικών υπη¬ 
ρεσιών σε μόνιμη βάση ή περιοδικά, 

- πληροφορίες σχετικά με τα δικαιώματα που μπορεί να 
έχουν τα μέρη να προκαλέσουν την πρόωρη ή μονομερή λύ¬ 
ση της σύμβασης εξ αποστάσεως δυνάμει των όρωντης σύμ¬ 
βασης εξ αποστάσεως, συμπεριλαμβανομένωντων σχετικών 
κυρώσεων που προβλέπονται στη σύμβαση στις περιπτώσεις 
αυτές, 


- πρακτικές οδηγίες για την άσκηση του δικαιώματος υπα¬ 
ναχώρησης και υπόδειγμα δήλωσης υπαναχώρησης, όπου 
να αναγράφεται, μεταξύ άλλων, η διεύθυνση στην οποία πρέ¬ 
πει να απευθύνεται η δήλωση υπαναχώρησης, 

- το κράτος μέλος ή τα κράτη μέλη στη νομοθεσία των οποί¬ 
ων βασίζεται ο προμηθευτής για τη δημιουργία σχέσεων με 
τον καταναλωτή πριν από τη σύναψη της σύμβασης εξ απο¬ 
στάσεως, 

- οποιαδήποτε συμβατική ρήτρα σχετικά με το δίκαιο που 
εφαρμόζεται στη σύμβαση εξ αποστάσεως ή/καιτο αρμόδιο 
δικαστήριο, 

- τη γλώσσα ή τις γλώσσες στις οποίες διατυπώνονται οι 
όροιτης σύμβασης και η αναφερόμενη στην παρούσα παρά¬ 
γραφο εκ των προτέρων πληροφόρηση, καθώς και τη γλώσ¬ 
σα ή τις γλώσσες στις οποίες ο προμηθευτής, σε συμφωνία 
με τον καταναλωτή, αναλαμβάνει την υποχρέωση να επικοι¬ 
νωνεί κατά τη διάρκεια της σύμβασης. 

ίν. Πληροφορίες που αφορούν την προσφυγή 

- την ύπαρξη μηχανισμών εξωδικαστικής επίλυσης διαφο¬ 
ρών, όπως ο Συνήγορος του Καταναλωτή, στους οποίους 
έχει πρόσβαση ο καταναλωτής που είναι συμβαλλόμενος 
στην εξ αποστάσεως σύμβαση και τον τρόπο με τον οποίο 
έχει πρόσβαση ο καταναλωτής, 

- την ύπαρξη κεφαλαίων εγγύησης ή άλλων ρυθμίσεων για 
την παροχή αποζημιώσεων, που δεν καλύπτονται από συ¬ 
στήματα εγγύησης καταθέσεων, σύμφωνα με το ν. 
2832/2000 (ΦΕΚ 141 /Α’/13.6.2000), και αποζημίωσης των 
επενδυτών, σύμφωνα με το ν. 2533/1997 (ΦΕΚ 228/Α7 
11.11.1997), όπως ισχύουν. 

β) Στην περίπτωση τηλεφωνικών επικοινωνιών: 

ί. πρέπει να δηλώνεται σαφώς στην αρχή οποιοσδήποτε 
συνομιλίας με τον καταναλωτή, η ταυτότητα του προμηθευ¬ 
τή και ο εμπορικός σκοπός του τηλεφωνήματος που κάνει ο 
προμηθευτής, 

Π. υπό την επιφύλαξη της ρητής συγκατάθεσης του κατα¬ 
ναλωτή, μόνον οι παρακάτω πληροφορίες πρέπει να παρέ¬ 
χονται: 

- η ταυτότητα του προσώπου που έρχεται σε επαφή με τον 
καταναλωτή και η σχέση του με τον προμηθευτή, 

- η περιγραφή των κυριοτέρων στοιχείων της χρηματοοι¬ 
κονομικής υπηρεσίας, 

- το συνολικό τίμημα που πρέπει να πληρώσει ο καταναλωτής 
στον προμηθευτή για τη χρηματοοικονομική υπηρεσία, συμπε¬ 
ριλαμβανομένων όλων των φόρων που εισπράττονται μέσω 
του προμηθευτή, ή, εάν δεν μπορεί να προσδιοριστεί το ακρι¬ 
βές τίμημα, η βάση υπολογισμού του, κατά τρόπον ώστε να 
μπορεί να το ελέγξει ο καταναλωτής, 

- μνεία της ενδεχόμενης ύπαρξης άλλων φόρων ή/και δα¬ 
πανών που δεν εισπράττονται μέσω του προμηθευτή ούτε 
χρεώνονται από αυτόν, 

- η ύπαρξη ή μη δικαιώματος υπαναχώρησης, όπως προ- 
βλέπεται στην παράγραφο 6, και, εάν υπάρχει τέτοιο δικαίω¬ 
μα, η διάρκεια και οι προϋποθέσεις άσκησής του, συμπερι¬ 
λαμβανομένων πληροφοριών για το ποσό που ενδέχεται να 
υποχρεωθεί να πληρώσει ο καταναλωτής σύμφωνα με την 
παράγραφο 7, εδάφιο β). 

Ο προμηθευτής οφείλει να πληροφορεί τον καταναλωτή 
αφενός ότι, κατόπιναιτήματόςτου, μπορεί ναλάβει και άλλες 
πληροφορίες, αφετέρου δε, για τη φύση των πληροφοριών 
αυτών. Εν πάση περιπτώσει, ο προμηθευτής του παρέχει 
όλες τις πληροφορίες όταν εκτελεί τις κατά την παράγραφο 
5 υποχρεώσεις του. 

γ) Οι πληροφορίες σχετικά με συμβατικές υποχρεώσεις, οι 
οποίες πρέπει να ανακοινώνονται στον καταναλωτή κατά την 
περίοδο πριν από τη σύναψη της σύμβασης, πρέπει να είναι 
σύμφωνες με τις συμβατικές υποχρεώσεις που θα απέρρεαν 
από τη νομοθεσία που θα εφαρμοζόταν κατά τεκμήριο στη 
σύμβαση εξ αποστάσεως, εάν η τελευταία είχε συναφθεί. 

4. Πρόσθετες απαιτήσεις πληροφόρησης 

α) Οι διατάξεις της παραγράφου 3, εδάφιο α) ισχύουν με 
την επιφύλαξη ειδικότερων διατάξεων, που διέπουν τις χρη¬ 
ματοοικονομικές υπηρεσίες και συνεπάγονται απαιτήσεις εκ 
των προτέρων πληροφόρησης, οι οποίες προστίθενται σε 
αυτές που απαριθμούνται στην παράγραφο 3, εδάφιο α). 

β) Οι προμηθευτές χρηματοοικονομικών υπηρεσιών από 
απόσταση ανακοινώνουν στη Γενική Γραμματεία Καταναλω¬ 
τή τις εθνικές διατάξεις σχετικά με τις απαιτήσεις έκτων προ¬ 
τέρων πληροφόρησης σύμφωνα με το προηγούμενο εδάφιο 
προκειμένου αυτή να πληροφορήσει σχετικά την Επιτροπή 
δυνάμει του άρθρου 4 (3) της οδηγίας 2002/65/ΕΚ. Οι προ¬ 
μηθευτές υποχρεούνται άνευ άλλου τινός να διαβιβάζουν 
στη Γ ενική Γ ραμματεία Καταναλωτή τα σχετικά έντυπα πλη¬ 
ροφόρησης του καταναλωτή. 

5. Γνωστοποίηση των συμβατικών όρων 

α) Η σύμβαση από απόσταση είναι άκυρη υπέρ του κατα¬ 
ναλωτή, αν αυτός δεν λάβει εγκαίρως και σε κάθε περίπτω¬ 
ση, πριν την δέσμευσή του από την σύμβαση εξ’ αποστάσε- 
ως όλους τους όρους της σύμβασης, καθώς και τις πληρο¬ 
φορίες που αναφέρονται στις παραγράφους 3, εδάφιο α) και 
4 του άρθρου αυτού, γραπτά ή με άλλο σταθερό μέσο, στο 
οποίο έχει αυτός πρόσβαση. 

β) Ο προμηθευτής εκπληρώνει την δυνάμει του εδαφίου α) 
υποχρέωσή του αμέσως μετά τη σύναψη της σύμβασης εξ 
αποστάσεως, εάν αυτή έχει συναφθεί κατόπιν αιτήματος του 
καταναλωτή με τη χρησιμοποίηση μέσου επικοινωνίας εξ 
αποστάσεως, το οποίο δεν επιτρέπει να ανακοινωθούν οι 
συμβατικοί όροι και οι πληροφορίες σύμφωνα με το εδάφιο 
α). 

γ) Όσο διαρκεί η συμβατική σχέση, ο καταναλωτής δικαι¬ 
ούται, κατόπιν αιτήματος του, να λαμβάνει τους συμβατικούς 
όρους γραπτά. Επιπλέον, ο καταναλωτής δικαιούται να αλ¬ 
λάζει το χρησιμοποιούμενο μέσο εξ αποστάσεως επικοινω¬ 
νίας, εκτός εάν αυτό είναι ασυμβίβαστο με τη συναφθείσα 
σύμβαση εξ αποστάσεως ή με τη φύση της παρεχόμενης 
χρηματοοικονομικής υπηρεσίας. 

6. Δικαίωμα υπαναχώρησης 

α) Σε κάθε σύμβαση από απόσταση ο καταναλωτής έχει το 
δικαίωμα να υπαναχωρήσει μέσα σε δεκατέσσερις (14) ημε¬ 
ρολογιακές ημέρες, χωρίς καμία ποινή και χωρίς να αναφέ¬ 
ρει αιτιολογία. Ωστόσο, η προθεσμία αυτή παρατείνεται σε 
τριάντα (30) ημερολογιακές ημέρες προκειμένου περί συμ¬ 
βάσεων εξ αποστάσεως με αντικείμενο ασφαλίσεις ζωής, 
όπως αυτές προβλέπονται από το άρθρο 13 περ. 2 του ν.δ. 
400/1970 (ΦΕΚ 10/Α’/1970)όπως ισχύει, καθώς και στις συ- 
νταξιοδοτικές ασφαλίσεις. 

Για την άσκηση του δικαιώματος αυτού η προθεσμία αρχί¬ 
ζει: 

- είτε από την ημέρα σύναψης της σύμβασης εξ αποστάσε¬ 
ως, εκτός εάν πρόκειται για ασφαλίσεις ζωής, για τις οποίες 
η προθεσμία αρχίζει να μετρά από την ημέρα που ο κατανα¬ 
λωτής πληροφορήθηκε τη σύναψη της σύμβασης εξ απο¬ 
στάσεως, 

- είτε από την ημέρα που ο καταναλωτής παρέλαβε τους 
συμβατικούς όρους και τις πληροφορίες, σύμφωνα με την 
παράγραφο 5, εδάφια α) και β), εφόσον αυτή η τελευταία 
ημερομηνία είναι μεταγενέστερη από την αναφερόμενη στην 
πρώτη περίπτωση. 

β) Το δικαίωμα υπαναχώρησης δεν εφαρμόζεται: 
ί. σε χρηματοοικονομικές υπηρεσίες η τιμή των οποίων 
εξαρτάται από διακυμάνσεις της κεφαλαιαγοράς επί των 
οποίων ο προμηθευτής δεν έχει καμία επίδραση και μπορεί 
να επέλθουν κατά τη διάρκεια της προθεσμίας υπαναχώρη¬ 
σης, όπως υπηρεσίες που αφορούν: 

- πράξεις συναλλάγματος, 

- τίτλους της χρηματαγοράς, 

- διαπραγματεύσιμους τίτλους, 

- μερίδια οργανισμών συλλογικών επενδύσεων, 


- προθεσμιακές χρηματοοικονομικές συμβάσεις (ίυΙυΓθε), 
συμπεριλαμβανομένων των ισοδυνάμων τίτλων που παρέ¬ 
χουν δικαίωμα εκκαθάρισης τοις μετρητοίς, 

- προθεσμιακά συμβόλαια επιτοκίου (ΡΒΑ), 

- συμβάσεις ανταλλαγής (ενναρε) με αντικείμενο επιτόκιο ή 
συνάλλαγμα ή συνδεόμενες με μετοχές ή με δείκτη μετοχών 
(θρυιίγενναρε), 

-προαιρέσεις (ορίίοηε) αγοράς ή πώλησης οιουδήποτε τίτ¬ 
λου από τους αναφερόμενους στην παρούσα περίπτωση, συ¬ 
μπεριλαμβανομένων των ισοδυνάμων τίτλων που παρέχουν 
δικαίωμα εκκαθαρίσεως τοις μετρητοίς. Συμπεριλαμβάνο- 
νται, ιδίως, στην κατηγορία αυτή οι προαιρέσεις συναλλάγ¬ 
ματος και επιτοκίων. 

ϋ. σε ασφαλιστήρια συμβόλαια ταξιδιών και αποσκευών ή 
παρόμοια βραχυπρόθεσμα ασφαλιστήρια συμβόλαια με 
διάρκεια μικρότερη του ενός μηνός, 

Πί. στις συμβάσεις των οποίων η εκτέλεση έχει ολοκληρω¬ 
θεί πλήρως και από τα δύο μέρη με ρητή αίτηση του κατανα¬ 
λωτή προτού ασκήσει ο καταναλωτής το δικαίωμα υπαναχώ- 
ρησης. 

γ) Εάν ο καταναλωτής ασκήσει το δικαίωμα υπαναχώρη¬ 
σης, κοινοποιεί το γεγονός αυτό σύμφωνα με τις πρακτικές 
οδηγίες που του έχουν δοθεί κατά τη παράγραφο 3, εδάφιο 
α), σημείο ίϋ), τέταρτη περίπτωση πριν από την εκπνοή της 
προθεσμίας, εγγράφως ή με άλλο σταθερό μέσο το οποίο τί¬ 
θεται στη διάθεση του αποδέκτη και στο οποίο ο αποδέκτης 
έχει πρόσβαση. 

δ) Τα εδάφια α) έως γ) της παρούσας παραγράφου δεν 
εφαρμόζονται στις πιστωτικές συμφωνίες που καταγγέλλο¬ 
νται δυνάμει του άρθρου 4, παράγραφος 11 του παρόντος 
νόμου και του άρθρου 6 του Προεδρικού Διατάγματος 
182/1999 περί χρονομεριστικής μίσθωσης (ΦΕΚ 171/Α7 
25.8.1999). 

ε) Εάν στη σύμβαση εξ αποστάσεως μιας δεδομένης χρη¬ 
ματοοικονομικής υπηρεσίας έχει επισυναφθεί άλλη σύμβα¬ 
ση εξ αποστάσεως σχετική με χρηματοοικονομικές υπηρε¬ 
σίες παρεχόμενες από τον προμηθευτή ή από τρίτον βάσει 
συμφωνίας του τρίτου με τον προμηθευτή, η πρόσθετη αυτή 
σύμβαση καταγγέλλεται, χωρίς καμία ποινή, εάν ο κατανα¬ 
λωτής ασκήσει το δικαίωμα υπαναχώρησης, σύμφωνα με τις 
προϋποθέσεις που καθορίζονται στο εδάφιο α) αυτής της πα¬ 
ραγράφου. 

στ) Οι διατάξεις της παρούσας παραγράφου δεν θίγουν τις 
ισχύουσες νομοθετικές διατάξεις που διέπουν την καταγγε¬ 
λία, τη διακοπή ή το μη εκτελεστό συμβάσεως εξ αποστάσε¬ 
ως ή το δικαίωμα του καταναλωτή να εκπληρώσει τις συμβα¬ 
τικές του υποχρεώσεις πριν από την ημερομηνία που ορίζε¬ 
ται στη σύμβαση εξ αποστάσεως. Οι διατάξεις αυτές ισχύουν 
ανεξάρτητα από τους όρους και τα νομικά αποτελέσματα της 
λύσεωςτης σύμβασης. 

7. Πληρωμή για υπηρεσία που έχει παρασχεθεί πριν από 
την υπαναχώρηση 

α) Η εκπλήρωση της σύμβασης επιτρέπεται να αρχίσει μό¬ 
νο μετά τη συναίνεση του καταναλωτή. 

β) Εάν ο καταναλωτής ασκήσει το δικαίωμα υπαναχώρη¬ 
σης που του αναγνωρίζεται από την παράγραφο 6 εδάφιο α), 
υποχρεούται να πληρώσει, το συντομότερο δυνατόν, μόνο 
για τη χρηματοοικονομική υπηρεσία που του έχει όντως πα¬ 
ράσχει ο προμηθευτής σύμφωνα με τη σύμβαση εξ αποστά¬ 
σεως. Το πληρωτέο ποσό δεν μπορεί: 

- να υπερβαίνει ποσό ανάλογο με την έκταση της υπηρε¬ 
σίας που ήδη παρασχέθηκε, σε σχέση με το σύνολο των πα¬ 
ροχών που προβλέπει η σύμβαση εξ αποστάσεως. 

- σε καμία περίπτωση να είναι τέτοιο που να μπορεί να εκλη- 
φθείως ποινή. 

γ) Ο προμηθευτής δεν μπορεί να απαιτήσει από τον κατα¬ 
ναλωτή να καταβάλει κανένα ποσό βάσει του εδαφίου β) 
εκτός εάν μπορεί να αποδείξει ότι ο καταναλωτής είχε δεό¬ 
ντως ενημερωθεί για το πληρωτέο ποσό, σύμφωνα με την πα- 

ράγραφο 3, εδάφιο α), σημείο ίϋ, 1ηπερίπτωση. Ωστόσο, δεν 
μπορεί, σε καμία περίπτωση, να απαιτήσει την πληρωμή αυ¬ 
τή, εάν έχει αρχίσει να εκτελεί τη σύμβαση πριν από την εκ- 
πνοή της προθεσμίας υπαναχώρησης, που προβλέπει η πα¬ 
ράγραφος 6, εδάφιο α), χωρίς την συναίνεση του καταναλω¬ 
τή. 

δ) Ο προμηθευτής υποχρεούται να επιστρέφει στον κατανα¬ 
λωτή, το ταχύτερο δυνατόν καιτο αργότερο εντόςτριάντα (30) 
ημερολογιακών ημερών, όλα τα ποσά που έχει λάβει από αυ¬ 
τόν σύμφωνα με την εξ αποστάσεως σύμβαση, με εξαίρεση το 
ποσό που αναφέρεται στο εδάφιο β). Η προθεσμία αρχίζει από 
τηνημέραπου ο προμηθευτής παραλαμβάνειτην κοινοποίηση 
της υπαναχώρησης. 

ε) Ο καταναλωτής επιστρέφει στον προμηθευτή, το ταχύ¬ 
τερο δυνατόν και το αργότερο εντός τριάντα (30) ημερολο¬ 
γιακών ημερών, ό,τι χρηματικά ποσά ή/και πράγματα έχει λά¬ 
βει από αυτόν. Η προθεσμία αρχίζει από την ημέρα κατά την 
οποία ο καταναλωτής απέστειλε την κοινοποίηση της υπανα¬ 
χώρησης. 

8. Πληρωμή με κάρτα 

Με την επιφύλαξη του άρθρου 4, παράγραφος 3 της υπ’ 
αριθμ. Ζ1 -178/13.2.2001 κοινής υπουργικής απόφασης, σχε¬ 
τικά με τις συναλλαγές που γίνονται με κάρτες (ΦΕΚ 255 
Β’/2001), σε περίπτωση χρήσης της κάρτας πληρωμής χωρίς 
την συναίνεση του καταναλωτή, στο πλαίσιο σύμβασης από 
απόσταση, από πρόσωπο που δεν ενεργεί ούτε μπορεί να θε¬ 
ωρηθεί ότι ενεργεί ως αντιπρόσωπος του κατόχου, η σύμβα¬ 
ση είναι αυτοδίκαια άκυρη και ό,τι έχει καταβληθεί επιστρέ- 
φεται έντοκα στον καταναλωτή. Οι όροι σύμβασης των πό¬ 
σης φύσεως καρτών αναφέρουν ρητά την περίπτωση αυτή. 

9. Μη αιτηθείσες υπηρεσίες 

Απαγορεύεται να παρέχονται στον καταναλωτή χρηματοοι¬ 
κονομικές υπηρεσίες χωρίς προηγούμενη παραγγελία εκ μέ¬ 
ρους του όταν αυτός καλείται να τις αποκτήσει έναντι άμεσης ή 
μεταγενέστερης πληρωμής. Αν η αποστολή αυτή πραγματο¬ 
ποιηθεί, ο καταναλωτής δεν έχει καμία υποχρέωση και δεν 
οφείλει οποιοδήποτετίμημα, εκτός ανη αποστολή οφείλεται σε 
προφανές λάθος, οπότε θέτει την υπηρεσία για εύλογο χρόνο 
και εφόσον η φύση της υπηρεσίας το επιτρέπει, στη διάθεση 
του προμηθευτή. Η παράλειψη απάντησης δεν ισοδυναμεί σε 
καμία περίπτωση με συναίνεση. 

10. Αυτόκλητη επικοινωνία 

α) Η χρησιμοποίηση των τεχνικών επικοινωνίας πρέπει να 
γίνεται κατά τέτοιο τρόπο, ώστε να μην προσβάλλεται η ιδιω¬ 
τική ζωή του καταναλωτή. 

β) Ειδικότερα για το θέμα της αυτόκλητης επικοινωνίας 
ισχύουν οι διατάξεις του άρθρου 9, του ν. 2774/1999 για την 
προστασία δεδομένων προσωπικού χαρακτήρα στοντηλεπι- 
κοινωνιακό τομέα (ΦΕΚ Α 287/22.12.1999). 

11. Κυρώσεις 

Με την επιφύλαξη των διατάξεων του άρθρου 14, παρά¬ 
γραφος 3 του παρόντος νόμου, ο καταναλωτής μπορεί να κα¬ 
ταγγείλει τη σύμβαση ανά πάσα στιγμή, χωρίς έξοδα και ποι¬ 
νές σε περίπτωση που ο προμηθευτής δεντηρείτις διατάξεις 
του άρθρου αυτού. 

12. Αναγκαστικός χαρακτήρας των διατάξεων του παρό¬ 
ντος άρθρου 

α) Ρήτρες με τις οποίες ο καταναλωτής παραιτείται από την 
άσκηση των δικαιωμάτων που αναφέρει το παρόν άρθρο ή ο 
προμηθευτής απαλλάσσεται των ευθυνών που απορρέουν 
από το παρόν άρθρο είναι άκυρες. 

β) Οι διατάξεις του παρόντος άρθρου εφαρμόζονται σε κά¬ 
θε περίπτωση όταν η σύμβαση μεταξύ προμηθευτή και ενός 
καταναλωτή συνδέεται στενά με την Ελλάδα ή άλλο κράτος 
μέλος της Ευρωπαϊκής Ένωσης ή κράτος του Ευρωπαϊκού 
Οικονομικού Χώρου (Ε.Ο.Χ.) ανεξάρτητα από τη συμβατική 
επιλογή δικαίου τρίτης χώρας. 

13. Το βάρος της απόδειξης 

α) Μετηνεπιφύλαξη της παραγράφου 7, εδάφιο γ), το βάρος 


της απόδειξης σχετικά με την τήρηση των υποχρεώσεων πλη¬ 
ροφόρησης του καταναλωτή που επιβάλλονται στον προμη¬ 
θευτή, καθώς και τη συγκατάθεση του καταναλωτή στη σύνα¬ 
ψη της σύμβασης και, εφόσον συντρέχει περίπτωση, στην εκτέ¬ 
λεσή της, βαρύνει τον προμηθευτή. 

β) Συμβατική ρήτρα η οποία προβλέπει ότι το βάρος της 
απόδειξης για την τήρηση εκ μέρους του προμηθευτή του 
συνόλου ή μέρους των υποχρεώσεων που τον βαρύνουν, 
σύμφωνα με τις πρόνοιες του παρόντος άρθρου, φέρει ο κα¬ 
ταναλωτής, θεωρείται άκυρη ως καταχρηστική. 

Άρθρο 4 

Προσαρτάται και αποτελεί αναπόσπαστο μέρος της πα¬ 
ρούσας απόφασης παράρτημα με το προβλεπόμενο από τα 
άρθρα 4, παράγραφος 9, εδάφιο δ) και 4α, παράγραφος 3, 
εδάφιο ίϋ) του ν. 2251/1994 υπόδειγμα δήλωσης υπαναχώ¬ 
ρησης του καταναλωτή. 

Άρθρο 5 

Τροποποίηση ασφαλιστικής νομοθεσίας 

1. Το άρθρο 4, παράγραφος 3 Γ, πρώτο εδάφιο του ν.δ. 
400/1970 (ΦΕΚ 10/Α71970), όπως ισχύει, τροποποιείται ως 
ακολούθως: 

«Σε περίπτωση σύναψης ατομικών ασφαλίσεων ζωής, ο 
αντισυμβαλλόμενος έχει δικαίωμα υπαναχώρησης εντός 30 
ημερών από τη στιγμή που πληροφορήθηκε τη σύναψη της 
σύμβασης». 

2. Στο άρθρο 8, παράγραφος 3 του ν. 2496/1997 (ΦΕΚ 
87/Α’/16.5.1997) μετά το τέλος του πρώτου εδαφίου ακολου¬ 
θείτο εξής εδάφιο: 

«Ειδικά στις ατομικές ασφαλίσεις ζωής, ο αντισυμβαλλό¬ 
μενος δικαιούται να υπαναχωρήσει από την ασφαλιστική 
σύμβαση εντός 30 ημερών από τη στιγμή που πληροφορή¬ 
θηκε τη σύναψή της.» 

Άρθρο 6 

Αγωγές παραλείψεως 

1. Το στοιχείο α'της παραγράφου 9 του άρθρου 10 του ν. 
2251/1994, όπως τροποποιήθηκε με το άρθρο 2 του Π.Δ. 
301/2002 (ΦΕΚ 267 Α74.11.2002) «περί των αγωγών παρα¬ 
λείψεως στον τομέα της προστασίας των συμφερόντων των 
καταναλωτών» συμπληρώνεται και αναδιατυπώνεται ως 
εξής: 

«α) Την παράλειψη παράνομης συμπεριφοράς του προμη¬ 
θευτή, ακόμη και πριν αυτή εκδηλωθεί, ιδίως όταν συνίσταται 
σε παράβαση: 

ί. των διατάξεων του παρόντος νόμου σχετικά με 

- τους γενικούς όρους των συναλλαγών (άρθρο 2), 

-τις συμβάσεις εκτός εμπορικού καταστήματος (άρθρο 3), 

- την εμπορία από απόσταση αγαθών και υπηρεσιών, πλην 
των χρηματοοικονομικών υπηρεσιών (άρθρο 4), 

- την εμπορία από απόσταση χρηματοοικονομικών υπηρε¬ 
σιών (Άρθρο 4α) 

- την πώληση καταναλωτικών αγαθών και εγγυήσεις (άρ¬ 
θρο 5 όπως τροποποιήθηκε με το άρθρο 3 του ν. 3043/ 
2002, ΦΕΚ 192 Α’), 

- την ευθύνη του παραγωγού για ελαττωματικά προϊόντα 
(άρθρο 6), 

- την υγεία και ασφάλεια των καταναλωτών (άρθρο 7), 

- την ευθύνη του παρέχοντος υπηρεσίες (άρθρο 8) και 

-τη διαφήμιση (άρθρο 9). 

ϋ. καθώς και των διατάξεων σχετικά με 

- την καταναλωτική πίστη (Φ1 -983/91, ΦΕΚ Β’ 172, κοινή 
υπουργική απόφαση όπως ισχύει), 

- τα οργανωμένα ταξίδια και τις οργανωμένες διακοπές και 
περιηγήσεις (Π.Δ. 339/1996, όπως ισχύει, ΦΕΚ 225, Α'), 

- τη διαφήμιση των φαρμάκων που προορίζονται για αν¬ 
θρώπους (Υ6α/776/23.6.1993, ΦΕΚ 536/Β720.7.1993) κοινή 
υπουργική απόφαση, 

-τη χρονομεριστική μίσθωση (π.δ. 182/1999, όπως ισχύει, 
ΦΕΚ171 Α'), 

- την ευθύνη του πωλητή για πραγματικά ελαττώματα και 
έλλειψη συνομολογημενών ιδιοτήτων (κεφάλαιο Α’, άρθρα 1 - 
4 του ν. 3043/2002, ΦΕΚ 192 Α'), και 

-το ηλεκτρονικό εμπόριο (π.δ. 131/2003, ΦΕΚ Α' 116). 

Όταν η ως άνω παράνομη συμπεριφορά εκδηλώνεται μετά 
από σύσταση ή υπόδειξη ενώσεωντωνπρομηθευτώνή εφόσον 
οι ενώσεις των προμηθευτών προβαίνουν στην ως άνω συμπε¬ 
ριφορά, τότε μπορεί να ζητηθεί και από αυτές η παύση της. 
Μπορούν επίσης να ζητήσουν τη δέσμευση, την απόσυρση ή 
την καταστροφή ελαττωματικών προϊόντων επικίνδυνων για 
την ασφάλεια ή την υγεία του κοινού, καθώς και τη λήψη μέ¬ 
τρων, όπως είναι η κατάλληλη δημοσίευση του συνόλου ή μέ¬ 
ρους της απόφασης, ή/και η δημοσίευση επανορθωτικής δή¬ 
λωσης, ώστε να εκλείψουντα συνεχιζόμενα αποτελέσματα της 
παράβασης.» 

2. Η παράγραφος 1 του άρθρου 3 του π.δ. 301/2002 (ΦΕΚ 
267 Α’/4.11.2002) συμπληρώνεται και αναδιατυπώνεται ως 
εξής: 

«1. Σε περίπτωση παράβασης: 

ί. των διατάξεων του ν. 2251/1994 σχετικά με 

- τους γενικούς όρους των συναλλαγών (άρθρο 2), 

-τις συμβάσεις εκτός εμπορικού καταστήματος (άρθρο 3), 

- την εμπορία από απόσταση αγαθών και υπηρεσιών, πλην 
των χρηματοοικονομικών υπηρεσιών (άρθρο 4), 

- την εμπορία από απόσταση χρηματοοικονομικών υπηρε¬ 
σιών (Άρθρο 4α), 

- την πώληση καταναλωτικών αγαθών και εγγυήσεις (άρ¬ 
θρο 5, όπως τροποποιήθηκε με το άρθρο 3 του ν. 3043/2002, 
ΦΕΚ 192 Α’), 

-τη διαφήμιση (άρθρο 9), 

μ. καθώς και των διατάξεων σχετικά με 

- την καταναλωτική πίστη (Φ1-983/91, ΦΕΚ Β' 172 κοινή 
υπουργική απόφαση, όπως ισχύει), 

- τα οργανωμένα ταξίδια και τις οργανωμένες διακοπές και 
περιηγήσεις (π.δ. 339/1996, όπως ισχύει, ΦΕΚ 225, Α’), 

- τη διαφήμιση των φαρμάκων που προορίζονται για αν¬ 
θρώπους (Υ6α/776/23.6.1993, ΦΕΚ 536/ Β720.7.1993) κοινή 
υπουργική απόφαση, 

-τη χρονομεριστική μίσθωση (π.δ. 182/1999, όπως ισχύει, 
ΦΕΚ 171 Α'), 

- την ευθύνη του πωλητή για πραγματικά ελαττώματα και 
έλλειψη συνομολογημένων ιδιοτήτων (κεφάλαιο Α’, άρθρα 1 - 
4 του ν. 3043/2002, ΦΕΚ 192 Α’), και 


- το ηλεκτρονικό εμπόριο (π.δ. 131/2003, ΦΕΚΑ' 116), 
η οποία διαπράχθηκε στην Ελληνική επικράτεια, κάθε νομι¬ 
μοποιούμενος φορέας από άλλο κράτος μέλος, όταν θίγο¬ 
νται τα συμφέροντα τα οποία προστατεύει, μπορεί να ασκεί 
τη συλλογική αγωγή των περιπτώσεων α' και γ' της παρα¬ 
γράφου 9 του άρθρου 10 του ν. 2251/1994. Οι διατάξεις των 
παραγράφων 10 και 12 του άρθρου 10 του ν. 2251/1994 
εφαρμόζονται αναλόγως.» 

Άρθρο 7 

Η ισχύς της παρούσας απόφασης αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 10 Μάίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓ. ΑΛΟΓΟΣΚΟΥΦΗΣ ΔΗΜ. ΣΙΟΥΦΑΣ 

ΔΙΚΑΙΟΣΥΝΗΣ 

ΑΝΑΣΤ. ΠΑΠΑΛΗΓΟΥΡΑΣ 


ΠΑΡΑΡΤΗΜΑ 
Άρθρο 4 

ΥΠΟΔΕΙΓΜΑ ΔΗΛΩΣΗΣ ΥΠΑΝΑΧΩΡΗΣΗΣ ΑΠΟ 
ΤΗ ΣΥΜΒΑΣΗ ΕΞ ΑΠΟΣΤΑΣΕΩΣ 

(Συμπληρώστε και αποστείλετε τη δήλωση αυτή μόνο αν 
επιθυμείτε να ματαιώσετε τη σύμβαση) 

ΠΡΟΣ: (Ο προμηθευτής να γράψει το όνομα και τη διεύ¬ 
θυνση του προσώπου προς το οποίο πρέπει να αποσταλεί η 
δήλωση υπαναχώρησης.) 

Εγώ/Εμείς ο/οι υποφαινόμενος οι . 

δια του παρόντος ματαιώνω/ουμετη σύμβασή μου/μας. 

(Ο προμηθευτής να γράψει αριθμό αναφοράς, κώδικαή άλ¬ 
λες λεπτομέρειες για να γίνει δυνατή η εξακρίβωση της σύμ¬ 
βασης ή προσφοράς. Δύναται να γράψει επίσης το όνομα και 
τη διεύθυνση του καταναλωτή.) 

Υπογραφή καταναλωτή:. 

Ημερομηνία:. 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







